Ora cukup kuwi, kerep banget saiki meh saben dina Heni kerep kelangan lawuh ana meja lan lemari makan. Sakjane Heni uga wis ngati-ngati tenan. Lawuh maeman mau wis ditutupi kanti rapet banget. Lemari makan dikunci grendel. Nanging tikus-tikuse kuwi ora kurang akal. Lemari uga krodong panganan dikrikiti bolong kabeh kaya kranjang. Heni karo garwane klakon mangan lawuh sisa-sisane tikus-tikus mau.